ΓΡΑΠΤΗ ΕΡΩΤΗΣΗ E-3776/00

υποβολή: Rosa Migulez Ramos (PSE) προς την Επιτροπή

(4 Δεκεμβρίου 2000)

Θέμα: Επίπεδα θορύβου των οχημάτων με κινητήρα

Οι Οδηγίες 70/157/ΕΟΚ(1), 78/1015/ΕΟΚ(2) και 97/24/ΕΟΚ(3) προβλέπουν μία σειρά επιπέδων θορύβου που δεν πρέπει ναπερβαίνουν τα επιτρεπόμενα οχήματα με κινητήρα. Αυτά τα επίπεδα έχουν καθορισθεί βάσει της δυναμικής μεθόδου, δηλαδή όταν το όχημα βρίσκεται σε κίνηση. Αυτή η μέθοδος παρουσιάζει ορισμένες δυσκολίες για τις μετρήσεις που πραγματοποιούν οι αρχές που είναι αρμόδιες για τον έλεγχο των επιπέδων εκπομπών θορύβου από τα οχήματα, που στην Ισπανία είναι οι τοπικές αστυνομίες και τα κέντρα τεχνικού ελέγχου των αυτοκινήτων. Τούτο οφείλεται στο γεγονός ότι η μέθοδος αυτή απαιτεί ορισμένες ειδικές εγκαταστάσεις: ασφαλτόστρωση, ζώνη χωρίς επιφάνειες αντανάκλασης (κτήρια), αρκετό χώρο για τη μετακίνηση του οχήματος με σημαντική ταχύτητα, κλπ., τις οποίες δεν διαθέτει το σύνολο σχεδόν των αρχών που είναι αρμόδιες για τον έλεγχο του επιπέδου θορύβου των οχημάτων.

Παράλληλα, οι προαναφερθείσες οδηγίες προβλέπουν μία εναλλακτική μέθοδο μέτρησης, τη στατική μέθοδο, με το όχημα σε στάση. Πρόκειται για μία πολύ πιο απλή και πρακτική μέθοδο (ο έλεγχος μπορεί να γίνει επιτόπου) και που,πό ορισμένες προϋποθέσεις, οιοδήποτε πρόσωπο με τον κατάλληλο εξοπλισμό θα μπορούσε να πραγματοποιήσει. Βασική δυσκολία για τη μέθοδο αυτή είναι το γεγονός ότι δεν προβλέπονται από τα κείμενα αυτά ρητά τα οριακά επίπεδα που δεν θα έπρεπε ναπερβαίνονται. Ωστόσο, είναι γεγονός ότι οι οδηγίες προβλέπουν πως, σε ό,τι αφορά τη μέθοδο αυτή, δεν πρέπει ναπάρχειπέρβαση των επιπέδων που καθορίζονται στα έγγραφα άδειας κυκλοφορίας των οχημάτων.

Το βασικό πρόβλημα είναι ότι οι αρμόδιοι για τον έλεγχο του θορύβου των οχημάτων δεν έχουν πρόσβαση στις άδειες κυκλοφορίας και, κατ' επέκταση, δεν γνωρίζουν τις οριακές τιμές εκπομπής θορύβων σε στάση, βρίσκονται άρα σε αδυναμία να χρησιμοποιήσουν τη στατική μέθοδο. Έτσι, η άγνοια των επιπέδων που εφαρμόζονται βάσει της στατικής μεθόδου και, αφετέρου, η αδυναμία εφαρμογής τη δυναμικής μεθόδου έχουν ως αποτέλεσμα την απουσία ελέγχου των επιπέδων θορύβου που εκπέμπει ένα συγκεκριμένο όχημα.

Λαμβάνονταςπόψη ότι η βασική πηγή θορύβου στις πόλεις είναι η κυκλοφορία και ότι η κυκλοφορία ορισμένων εξαιρετικά θορυβωδών οχημάτων, τα οποία ωστόσο είναι δύσκολο να εντοπισθούν για τους λόγους που εκθέσαμε, επηρεάζει σημαντικά τα επίπεδα θορύβου στις πόλεις.

Θα μπορούσε η Επιτροπή να μας διαβιβάσει τα παραδεκτά επίπεδα εκπομπής θορύβου βάσει της στατικής μεθόδου; Υπάρχει κάποια βάση δεδομένων με τις μετρήσεις των επιπέδων θορύβων βάσει της στατικής μεθόδου, οι τιμές των οποίων αναγράφονται στις άδειες κυκλοφορίας; Έχει προβλέψει η Επιτροπή να διαδώσει αυτού του είδους τις πληροφορίες σύμφωνα με την αρχή της μέγιστης δυνατής διαφάνειας και την αρχή του δικαιώματος στην πληροφόρηση των πολιτών της ΕΕ;

(1) ΕΕ L 42 της 23.2.1970, σελ. 16.

(2) ΕΕ L 349 της 13.12.1978, σελ. 21.

(3) ΕΕ L 226 της 18.8.1997, σελ. 1.

Απάντηση του κ. Liikanen εξ ονόματος της Επιτροπής

(26 Ιανουαρίου 2001)

Οι ευρωπαϊκές οδηγίες σχετικά με τον περιορισμό του θορύβου των οδικών οχημάτων περιλαμβάνουν δύο μεθόδους δοκιμής, και συγκεκριμένα μια δυναμική μέθοδο με πλήρη λειτουργία του κινητήρα και μια στατική μέθοδο. Οι οριακές τιμές σε dB(A) συνδέονται με τη δυναμική μέθοδο δοκιμής προκειμένου να εξασφαλιστεί ότι τα νέα οχήματα που κυκλοφορούν στις οδούς έχουν αποδεκτό επίπεδο θορύβου. Σ' αυτό το πλαίσιο, η Επιτροπή είναι της γνώμης ότι ο έλεγχος των επιπέδων θορύβου των νέων οχημάτων καλύπτεται επαρκώς από τη δυναμική μέθοδο δοκιμής.

Η στατική μέθοδος αποσκοπεί πράγματι στην παροχή της δυνατότητας μεταγενέστερων ελέγχων των οχημάτων εν λειτουργία, με τη σύγκριση των τιμών που μετρώνται εν λειτουργία με τα αποτελέσματα της στατικής δοκιμής η οποία πραγματοποιείται κατά τη διάρκεια της έγκρισης τύπου. Τα αποτελέσματα της στατικής δοκιμής περιλαμβάνονται στα έγγραφα της έγκρισης τύπου. Τα έγγραφα αυτά διανέμονται σε όλα τα κράτη μέλη από το κράτος μέλος το οποίο χορηγεί την κοινοτική έγκριση τύπου. Με βάση τις πληροφορίες αυτές, κάθε κράτος μέλος έχει τη δυνατότητα να καταρτίσει μια βάση δεδομένων σχετικά με τα επίπεδα θορύβου για όλα τα οχήματα που κυκλοφορούν στην αγορά για λόγους ελέγχων εν λειτουργία. Ορισμένα κράτη μέλη έχουν ήδη δημιουργήσει μια τέτοια βάση δεδομένων, η οποία πράγματι αποτελεί πολύ χρήσιμο εργαλείο για την επιβολή αποδεκτών επιπέδων θορύβου στις οδούς. Επιπλέον, από την έναρξη ισχύος της οδηγίας 92/53/ΕΟΚ του Συμβουλίου της 18ης Ιουνίου 1992 για την τροποποίηση της οδηγίας 70/156/ΕΟΚ περί προσέγγισης των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους(1) για τη επιβατηγά και τα βαρέα οχήματα και της οδηγίας 92/61/ΕΟΚ της 30ης Ιουνίου 1992 σχετικά με την έγκριση τύπου των δίτροχων ή τρίτροχων οχημάτων με κινητήρα1 για τα δίτροχα και τα τρίτροχα οχήματα το αποτέλεσμα της στατικής δοκιμής περιλαμβάνεται επίσης στο πιστοποιητικό καταλληλότητας που συνοδεύει κάθε όχημα. Με τις πληροφορίες αυτές, οι αρχές επιβολής της νομοθεσίας των κρατών μελών, οι οποίες απαιτούν να φυλάσσονται τα εν λόγω πιστοποιητικά μέσα στο όχημα, έχουν άμεσα στη διάθεσή τους οποιαδήποτε πληροφορία χρειαστούν για την πλήρη αξιολόγηση εν λειτουργία των απαιτήσεων σχετικά με το θόρυβο.

(1) ΕΕ L 225 της 10.8.1992.